Ingredjenti 1l stokk abjad 500g brokkli 200g basal 120g panċetta 80g ġobon Stilton 40g dqiq 30g butir jew marġerina croutons ħabaq u salvja friski bżar mitħun frisk u melħ Metodu Qaxxar il-basal u qattgħu f'biċċiet żgħar. Dewweb il-marġerina ġo kazzola u qalli l-basal u l-panċetta għal ftit minuti. Żid il-ħabaq u s-salvja u kompli qalli filwaqt li tħawwad il-ħin kollu. Il-basal irid jibqa' bajdani. Aħsel il-brokkli u qatta' fi fjuretti. Żidhom fuq it-taħlita tal-basal flimkien mad-dqiq u ħawwad tajjeb. Roxx ftit bżar u melħ. Żid l-istokk u ħalli t-taħlita fuq nar moderat sakemm tiftaħ tagħli. Neħħi minn fuq in-nar. Ħawwad tajjeb u erġa' qiegħed fuq in-nar għal xi 2 minuti oħra. Ibqa' ħawwad il-ħin kollu. Kompli sajjar fuq nar baxx għal madwar 70 minuta. Għaffeġ tajjeb is-soppa bi blender tal-elettrikku sakemm it-taħlita ssir qisha krema. Agħmel biċċa ġobon u ftit croutons fil-wiċċ u servi mill-ewwel.